Document ID: 31998R1138

Padomes Regula (EK) Nr. 1138/98
(1998. gada 28. maijs),
ar ko groza II un III pielikumu Regulai (EK) Nr. 519/94 par kopējiem noteikumiem importam no trešām valstīm
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 113. pantu,
ņemot vērā Komisijas priekšlikumu,
tā kā attiecībā uz Ķīnas Tautas Republiku ar Regulu (EK) Nr. 519/94 [1] ir ieviestas tās II pielikumā uzskaitītās kvotas un tās III pielikumā uzskaitītie uzraudzības pasākumi;
tā kā, nosakot kvotas, Padomes nolūks bija ieviest līdzsvaru starp piemērotu attiecīgās Kopienas rūpniecības aizsardzību un pieņemama tirdzniecības apjoma saglabāšanu ar Ķīnu, ievērojot dažādās iesaistītās intereses;
tā kā galveno ekonomikas rādītāju analīze, īpaši Ķīnas importa apjoma un tirgus daļas analīze, liek secināt, ka būtu jāatceļ kvota rotaļlietām ar HS/KN kodiem 950341, 950349 un 950390, un tas nebūtu ne pretrunā ar minēto mērķi, ne arī varētu traucēt Kopienas tirgu;
tā kā, ievērojot kvotu ieviešanā gūto pieredzi, attiecīgo Kopienas ražotāju situācija rāda, ka būtu lietderīgi kvotas koriģēt par 5 % uz augšu, un tas nebūtu ne pretrunā ar minēto mērķi, ne arī varētu traucēt Kopienas tirgu; tā kā tomēr attiecībā uz apaviem šīs rūpniecības nozares nestabilitāte norāda, ka šobrīd nekāds paaugstinājums nebūtu lietderīgs;
tā kā ražojumiem, attiecībā uz kuriem kvota ar šo regulu ir atcelta, tomēr būtu jāveic Kopienas uzraudzība, lai nodrošinātu attiecīgo ražojumu importa apjoma un cenu piemērotu novērošanu;
tā kā tādēļ būtu jāgroza kvantitatīvās kvotas un uzraudzības pasākumi, kas ir ieviesti ar Regulu (EK) Nr. 519/94,
IR PIEŅĒMUSI ŠO REGULU.
1. pants
Regulas (EK) Nr. 519/94 II un III pielikumu aizstāj ar pielikumiem, kas ietverti attiecīgi šīs regulas I un II pielikumā.
2. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
To piemēro no 1998. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 1998. gada 28. maijā

Labels: 3
15
18